[[Vestsjællands Trafikselskab]] (VT) benyttede tocifrede linjenumre for de regionale linjer. På et par linjer kørte der desuden ekspresbusser, der var markeret med et E efter nummeret, for eksempel linje 13E (Nykøbing Sjælland - Holbæk - Slagelse) og 35E (Sorø - Slagelse - Korsør). Bybusserne var nummeret efter hvilke zoner, byerne lå i. For eksempel var Holbæk zone 10, som så gjorde at linjerne startede med 101 der. Tilsvarende begyndtes med linje 201 i [[Kalundborg]], 301 i [[Slagelse]], 401 i [[Ringsted]], 500 i [[Korsør]], 601 i [[Nykøbing Sjælland]], 801 i [[Sorø]] og 900 i [[Skælskør]]. Skolebusser og andre lokale linjer havde trecifrede numre i forlængelse heraf i de omkringliggende områder, idet 7xx benyttedes i området omkring [[Jyderup]].<ref>{{Cite web |url=http://www.vestamt.dk/VT/KPL/K2004/index.htm |title=Køreplaner for perioden 20. juni 2004 - 7. januar 2006 |access-date= 5. november 2021 |archive-date=24. august 2005 |archive-url=https://web.archive.org/web/20050824212604/http://www.vestamt.dk/VT/KPL/K2004/index.htm |url-status=dead }}</ref> Dertil kom Hurtigbussen, der kørte fra [[Høje Taastrup Station|Høje Taastrup st.]] til sommerhusområderne i [[Odsherred]] med linje 555 til [[Odden Færgehavn]] og linje 666 til [[Rørvig|Rørvig Havn]].<ref>{{Cite web |url=http://hurtigbussen.dk/ |title=Hurtigbussen |access-date= 5. november 2021 |archive-date= 1. september 2005 |archive-url=https://web.archive.org/web/20050901185229/http://hurtigbussen.dk/ |url-status=dead }}</ref>
Historie Foreninger Organisationer